open-index/open-wikipedia-markdown huggingface dataset:
Moskauer Deutsche Zeitung

Η ***Moskauer Deutsche Zeitung*** (ρωσ. *Московская Немецкая газета*) είναι μία από τις καθημερινές εφημερίδες της Ρωσίας και είναι η παλαιότερη γερμανική εφημερίδα στη Ρωσία, ιδρύθηκε το 1870.

Το τιράζ το 2004 έφτανε τα 25.000 αντίτυπα.

## Ιστορία
Το περιοδικό ιδρύθηκε από Theodor Ries και επικεντρώθηκε πρωταρχικώς σε πολιτικά και λογοτεχνικά θέματα.

Στις 12 Απρίλιο του 1998, επανιδρύθηκε από τη Internationaler Verband der deutschen Kultur (*Διεθνή Ομοσπονδία του γερμανικού πολιτισμού*). Από το 2000 υπάρχει μια ιστοσελίδα.

Οι συντάκτες είναι Olga και Heinrich Martens.

## Παραπομπές


## Βιβλιογραφία
* 

## Εξωτερικοί σύνδεσμοι
* http://www.mdz-moskau.eu ιστοσελίδα της „MDZ“
* http://www.deutschsprachig.de Weltverband Deutschsprachiger Medien

Κατηγορία:Εφημερίδες με τόπο έκδοσης τη Ρωσία στη γερμανική γλώσσα
Κατηγορία:Εφημερίδες με τόπο έκδοσης τη Μόσχα
Κατηγορία:Εφημερίδες στη γερμανική γλώσσα
Παναμερικανικός Αυτοκινητόδρομος

thumb|250px|Χάρτης της Παναμερικανικής εθνικής οδού

**Παναμερικανικός Αυτοκινητόδρομος** (Ισπανικά: Carretera Panamericana ή Autopista Panamericana, Πορτογαλικά: Estrada Panamericana, Γαλλικά: Autoroute Panamιricaine) ονομάζεται ένα δίκτυο δρόμων συνολικού μήκους 47.958 χιλιομέτρων, που συνδέει σχεδόν όλα τα κράτη της Αμερικανικής ηπείρου σε ένα ενοποιημένο σύστημα αυτοκινητοδρόμων. Η ιδέα του Παναμερικανικού Αυτοκινητοδρόμου προέκυψε στην πέμπτη Διεθνή Διάσκεψη των αμερικανικών κρατών το 1923, όπου σχεδιαστηκε αρχικά ως ενιαία διαδρομή.

## Διαδρομή
Ο Παναμερικανικός Αυτοκινητόδρομος εκτείνεται από το Φέρμπανκς της Αλάσκα στη Βόρεια Αμερική μέχρι τη Χιλή στην Νότια Αμερική, αν και το κομμάτι του δρόμου το οποίο βρίσκεται στον Καναδά και στις Ηνωμένες Πολιτείες δεν είναι επισήμως τμήμα του. Μεταξύ της Διώρυγας του Παναμά και της βορειοδυτικής Κολομβίας υπάρχει ένα χάσμα το οποίο ονομάζεται *Χάσμα Darin* και σε αυτό οφείλεται η διακοπή του δρόμου. Είναι ένα χάσμα 54 μιλίων με ορεινή ζούγκλα. Το «χάσμα» έχει διασχιστεί από τους τυχοδιώκτες με ποδήλατο, μοτοσικλέτα και περπατώντας, διανύοντας ζούγκλα, κινούμενη άμμο και έλη.

## Περιβαλλοντικές ανησυχίες
Πολλοί αντιτάσσονται στην ολοκλήρωση της μερίδας Dariιn του Αυτοκινητοδρόμου, για ποικίλους λόγους: για να προστατευθεί το τροπικό δάσος, να περιοριστεί η εξάπλωση τροπικών ασθενειών, για την προστασία των οικονομικών πόρων των γηγενών λαών στην περιοχή και για να αποτραπεί η είσοδος του αφθώδους πυρετού στη Βόρεια Αμερική. 

Ο Παναμερικανικός Αυτοκινητόδρομος περνά μέσω πολλών διαφορετικών κλιμάτων και οικολογικών τύπων, από τις πυκνές ζούγκλες στα κρύα περάσματα βουνών. Δεδομένου ότι ο αυτοκινητόδρομος περνά μέσω πολλών χωρών, είναι μακριά από ομοιόμορφο. Μερικά τεντώματα του αυτοκινητοδρόμου είναι μέτρια μόνο κατά τη διάρκεια της ξηρασίας περιόδου, και σε πολλές περιοχές η οδήγηση είναι περιστασιακά επικίνδυνη.

## Τμήματα
Τα διάσημα τμήματα του Παναμερικανικού Αυτοκινητοδρόμου περιλαμβάνουν τον Αυτοκινητόδρομο της Αλάσκας και τον Διαμερικανικό Αυτοκινητόδρομο, που είναι το τμήμα μεταξύ Ηνωμένων Πολιτειών και του καναλιού του Παναμά. Αυτό το μέρος είναι αρκετά δημοφιλές μεταξύ των αμερικανικών τουριστών που οδηγούν προς το Μεξικό.

## Οι χώρες που την εμπερικλείουν
Η παναμερικανική εθνική οδός διέρχεται μέσω των ακόλουθων 15 χωρών:
* Καναδάς
* Ηνωμένες Πολιτείες
* Μεξικό
* Γουατεμάλα
* Ελ Σαλβαδόρ
* Ονδούρα
* Νικαράγουα
* Κόστα Ρίκα
* Παναμάς
* Βενεζουέλα
* Κολομβία
* Ισημερινός
* Περού
* Χιλή
* Αργεντινή

## Φωτογραφίες

Αρχείο:Carretera Panamericana Quetzal.png|Η Παναμερικανική εθνική οδός στη Γουτεμάλα
Αρχείο:Carretera Panamericana El Salvador San Martin.jpg|Η Παναμερικανική εθνική οδός στο Ελ Σαβαδόρ
Αρχείο:Carretera Panamericana Ecuador.jpg|Η Παναμερικανική εθνική οδός στο Εκουαδόρ
Αρχείο:Panamericana Atacama Peru.JPG|Η Παναμερικανική εθνική οδός στην έρημο της Ατακάμας
Αρχείο:Pan-American Highway-Mancora, Peru.jpg|Η Παναμερικανική εθνική οδός στο Περού
Αρχείο:Ruta Panamericana Buenos Aires Florida.jpg|Η Παναμερικανική εθνική οδός τελειώνει στο Μπουένος Άιρες στην Αργεντινή με έναν υπεραυτοκινητόδρομο 16 λωρίδων.


## Εξωτερικοί σύνδεσμοι
*
Μ.Γ.Σ Ελπίς Προβατά

Ο **Μουσικός Γυμναστικός Σύλλογος Ελπίδα Προβατά** είναι ελληνικό αθλητικό σωματείο που εδρεύει στον Προβατά του νομού Σερρών. Ιδρύθηκε το 1952 και είναι ένας από τους δέκα πιο ιστορικούς ποδοσφαιρικούς συλλόγους του νομού Σερρών. Έδρα του «Μ.Γ.Σ. Ελπίς Προβατά» είναι το δημοτικό γήπεδο «*Αναστάσιος Νικάκης*» με σκεπαστή κερκίδα 1.000 θέσεων και ηλεκτροφωτισμό, όπως επίσης και με εγκαταστάσεις εξυπηρέτησης των αθλητών και των διαιτητών. Την περίοδο 2025-26 αγωνίζεται στην Β΄ Κατηγορία της ΕΠΣ Σερρών.

## Ιστορία
Η ποδοσφαιρική ομάδα, με έμβλημα το τετράφυλλο τριφύλλι, τα τελευταία χρόνια αγωνίζεται στα ερασιτεχνικά πρωταθλήματα της Ένωσης Ποδοσφαιρικών Σωματείων (Ε.Π.Σ. Σερρών).

Στις εγκαταστάσεις του αθλητικού σωματείου, συμπεριλαμβάνονται συνολικά: ένα γήπεδο ποδοσφαίρου, ένα γήπεδο καλαθοσφαίρισης, ένα γήπεδο πετοσφαίρισης, καθώς και χώρος που προορίζεται για βοηθητικό γήπεδο ποδοσφαίρου.

Κατά το παρελθόν διεκδίκησε σε μπαράζ την άνοδο στην Β΄ Εθνική Ελλάδας στις αγωνιστικές περιόδους 1973-74 και 1974-75 μέσω του "ειδικού ερασιτεχνικού πρωταθλήματος" και έχει και μία κατάκτηση κυπέλλου Ε.Π.Σ Σερρών το 1996.

Από την ομάδα έχουν αναδειχθεί πολλοί ποδοσφαιριστές που αγωνίστηκαν σε επαγγελματικές κατηγορίες όπως και στο εξωτερικό όπως οι: Στάθης Ταυλαρίδης, Φώτης Κουτζαβασίλης, Ζήσης Αρβανιτίδης, Σάκης Τραγιάννης, Παναγιώτης Πάντσιος, Τάσος Πάντσιος, Γιάννης Μπάρμπας, Τάκης Βάβαλης, Γιάννης Βογιατζής, Χρήστος Γκουντενούδης κ.α.

## Παραπομπές


## Δείτε επίσης
* Ειδικό ερασιτεχνικό πρωτάθλημα ποδοσφαίρου 1974
* Ειδικό ερασιτεχνικό πρωτάθλημα ποδοσφαίρου 1975

## Εξωτερικοί σύνδεσμοι
* Επίσημος ιστότοπος της Ε.Π.Σ. Σερρών
* Πρώην επίσημος ιστότοπος του Μ.Γ.Σ Ελπίς Προβατά

Κατηγορία:Αθλητικοί σύλλογοι Σερρών
Κατηγορία:Ιδρύσεις αθλητικών συλλόγων το 1952
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1952
Tupac: Resurrection (soundtrack)

Το ***Tupac: Resurrection*** κυκλοφόρησε από την δισκογραφική εταιρεία Amaru Entertainment ως το soundtrack για το ντοκιμαντέρ του 2003 **, που αφηγείται την ζωή του ράπερ Τούπακ Σακούρ, ο οποίος πέθανε το 1996. Περιλαμβάνει μερικές ηχογραφήσεις του 2Pac που είχαν ήδη κυκλοφορήσει παλιότερα, μεταξύ των οποίων τα "Death Around the Corner" από το *[[Me Against the World]]*, "Secretz of War" από το *[[Still I Rise (album)|Still I Rise]]*, Holler If Ya Hear Me από το *[[Strictly 4 My N.I.G.G.A.Z.]]* και "Rebel of the Underground" από το *[[2Pacalypse Now]]*· και ακυκλοφόρητες στροφές του 2Pac ανοικοδομημένες σε νέα κομμάτια όπως το "Ghost", "One Day at a Time", και "Runnin' (Dying to Live)". Στο άλμπουμ συμμετέχουν οι The Notorious B.I.G., Eminem, 50 Cent, Yaki Kadafi, Outlawz και Digital Underground. Το τελευταίο τραγούδι του άλμπουμ, "The Realist Killaz", περιέχει μια ακυκλοφόρητη ως τότε στροφή του 2Pac, αναμειγμένη με έναν στίχο του 50 Cent, όπου σχολιάζουν αρνητικά τον ράπερ Ja Rule. Τα "Intro", "Ghost", "Death Around The Corner", "Bury Me A G" και "Str8 Ballin'" δεν ακούγονται στην ταινία, ωστόσο εμφανίζονται στο άλμπουμ.
Ο Eminem παρήγαγε μεγάλα τμήματα αυτού του άλμπουμ.

Το άλμπουμ πούλησε πάνω από 420.000 αντίτυπα την πρώτη του εβδομάδα και ανέβηκε στην 2 θέση του Billboard 200.
Από το soundtrack κυκλοφόρησαν δύο singles: "One Day at a Time", και "Runnin' (Dying to Live)". Το τραγούδι "Runnin (Dying to Live)" κέρδισε το βραβείο Top Soundtrack Song of the Year στα ASCAP Rhythm & Soul Music Awards του 2005 και θεωρείται από πολλούς το τραγούδι-σύμβολο του soundtrack, καθώς θίγει την αντιπαλότητα μεταξύ των ανθρώπων της δυτικής ακτής και της ανατολικής ακτής, που εδώ και χρόνια σπαράσσεται στον κόσμο του hip-hop.

## Λίστα κομματιών

## Samples
*"Runnin' (Dying to Live)"
**"Dying to Live" από Edgar Winter
*"The Realist Killaz"
**"Hail Mary" από Makaveli

## Charts
### Κατάταξη του άλμπουμ στα charts

## Πιστοποιήσεις
Το soundtrack πιστοποιήθηκε πλατινένιο 
στις Ηνωμένες Πολιτείες για τις 
πωλήσεις 1.000.000 αντιτύπων.http://riaa.com/goldandplatinumdata.php?

### Θέσεις τραγουδιών στα charts

## Παραπομπές


## Εξωτερικοί σύνδεσμοι
* Επίσημη ιστοσελίδα ταινίας

Κατηγορία:Δισκογραφία του Τούπακ Σακούρ
Κατηγορία:Άλμπουμ με παραγωγή από τον Eminem
Κατηγορία:Soundtrack ταινιών
Λαλιώτης Κορινθίας

Ο **Λαλιώτης** είναι ημιορεινός οικισμός του νομού Κορινθίας. Βρίσκεται στο κεντρικό τμήμα του νομού, 6 χιλιόμετρα δυτικά του Κιάτου, και υπάγεται διοικητικά στο Δήμο Σικυωνίων από το 1997. Συνορεύει με τον οικισμό Διμήνι (Άνω Διμηνιό) στα βορειανατολικά και τους οικισμούς Μέγας Βάλτος (Μεγάλη Βάλτσα) και Μικρός Βάλτος (Μικρή Βάλτσα) στα δυτικά. Από τον οικισμό είναι ορατή σχεδόν ολόκληρη η παραλιακή Κορινθία, από το Ξυλόκαστρο μέχρι την Κόρινθο.

Το χωριό αναφέρεται πρώτη φορά στις ιστορικές πηγές στην βενετσιάνικη απογραφή του 1700 με το όνομα Lalotti και πληθυσμό 20 φαμίλιες, ενώ στην πρώτη απογραφή μετά την απελευθέρωση, την γαλλική απογραφή του 1830 (Εκστρατεία του Μοριά), αναφέρεται σαν *Lalioti* με πληθυσμό 27 φαμίλιες (συνολικά 128 άτομα).  Στο Αρχείο Ιωάννου Καποδίστρια αναφέρεται ως Λαλιότη στην Επαρχία Κορίνθου → Τμήμα Μητροπόλεως Κορίνθου με 27 οικογένειες (συν. 117 άτομα). Στην μελέτη του 1886 του Αντώνιου Μηλιαράκη για την γεωγραφία του νομού Αργολιδοκορινθίας, το χωριό αναφέρεται σαν ένας από τους πέντε οικισμούς του δήμου Σικυώνος που κατοικούνται από ελληνικό πληθυσμό.

Ο πληθυσμός ασχολείται κυρίως με την αγροκαλλιέργεια. Οι κυριότερες γεωργικές παραγωγές της είναι το ελαιόλαδο και η σταφίδα ποικιλίας σουλτανίνα. Το χωριό διαθέτει ποδοσφαιρική ομάδα, την Εφύρα Λαλιώτη.

## Παραπομπές


## Εξωτερικοί σύνδεσμοι
* Λαλιώτη Κορινθίας

Λαλιώτης
Κατηγορία:Δήμος Σικυωνίων
Τζουνγκαρία

250px|thumb|Η κινεζική επαρχία Σιντζιάνγκ στο χάρτη (με κόκκινο χρώμα η Τζουνγκαρία, με μπλε το Λεκανοπέδιο Ταρίμ)
Η **Τζουνγκαρία** είναι γεωγραφική περιοχή στη βορειοδυτική Κίνα, που αντιστοιχεί στο βόρειο τμήμα της επαρχίας Σιντσιάνγκ, γνωστή επίσης ως **Μπέιτσιάνγκ** (北疆, "Βόρειο [Σιν]τζιάνγκ"). Περικυκλωμένη από την οροσειρά Τιεν Σαν στα νότια και τα όρη Αλτάι στα βόρεια, καλύπτει 777.000 τ.χλμ., εκτεινόμενη στη Δυτική Μογγολία και το Ανατολικό Καζακστάν. Παλαιότερα, ο όρος κάλυπτε μια μεγαλύτερη περιοχή, ταυτόσημη με το Χανάτο των Τζουνγκάρων, ένα αυτόνομο κράτος των γηγενών Μογγόλων της συνομοσπονδίας των Οϊράτ τον 18ο αιώνα μ.Χ., που είχε την έδρα του στην περιοχή.

Αν και γεωγραφικώς, ιστορικώς, και εθνολογικώς διαφορετική από την τουρκόφωνη περιοχή του Λεκανοπεδίου Ταρίμ, η Δυναστεία των Τσινγκ και οι συνακόλουθες κινεζικές κυβερνήσεις ενσωμάτωσαν και τις δύο περιοχές σε μια επαρχία, την επαρχία Σιντσιάνγκ. Ως κέντρο της επαρχίας Σιντσιάνγκ, καθώς και έδρα της πόλης Ουρούμτσι, πολιτικής πρωτεύουσας της επαρχίας, η Βόρεια Σιντσιάνγκ συνεχίζει να προσελκύει μεταναστευτικές ροές στις πόλεις της, τόσο από την ίδια την επαρχία όσο και από άλλες επαρχίες. Σε σύγκριση με τη Νότια Σιντσιάνγκ (ή Ναντσιάνγκ ή Λεκανοπέδιο Ταρίμ), η Τζουνγκαρία είναι σχετικώς καλά συνδεδεμένη, όσον αφορά το κομμάτι των μεταφορών, με την υπόλοιπη Κίνα, με τρένο και εμπορικούς δρόμους.

## Παραπομπές


Κατηγορία:Γεωγραφία της Κίνας
Κατηγορία:Παλαιαρκτικές οικοπεριοχές
Σογδιανή

Η **Σογδιανή** (παλαιότερα Υπερωξιανή), ήταν επαρχία της Αυτοκρατορίας των Αχαιμενιδών της Περσίας. Η Σογδιανή, σε διάφορες περιόδους, περιελάμβανε περιοχές γύρω από τη Σαμαρκάνδη, την Μπουχάρα, τη Χουτζάντ και τη Σαχρισάμπζ στο σημερινό Ουζμπεκιστάν. Τα κράτη της Σογδιανής, παρόλο που δεν ενώθηκαν ποτέ πολιτικώς, ήταν συγκεντρωμένα γύρω από την κύρια πόλη της Σαμαρκάνδης.

Η Σογδιανή βρισκόταν βορείως της Βακτριανής, ανατολικά της Χορασμίας, μεταξύ του Ώξου ποταμού (Αμού Ντάρια) και του ποταμού Ιαξάρτη (Συρ Ντάρια), ενσωματώνοντας τη γόνιμη κοιλάδα της Ζεραβσάν. Αποτελούσε μια καλά οχυρωμένη περιοχή με βράχους, για πολλούς απροσπέλαστη. Το 327 π.Χ, ο Μέγας Αλέξανδρος κατόρθωσε να υποτάξει σχεδόν όλη τη Σογδιανή. Η επικράτεια της Σογδιανής αντιστοιχεί στις σημερινές επαρχίες Σαμαρκάνδη και Μπουχάρα του Ουζμπεκιστάν καθώς και την επαρχία Σουγντ του Τατζικιστάν.

## Παραπομπές


Κατηγορία:Ιστορικές περιοχές του Ουζμπεκιστάν
Κατηγορία:Ιστορικές περιοχές του Τατζικιστάν
Κατηγορία:Ιστορικές περιοχές του Αφγανιστάν
Κατηγορία:Σατραπείες της Περσικής Αυτοκρατορίας
Κατηγορία:Πολιτισμικές περιοχές
Κατηγορία:Δρόμος του Μεταξιού
Κατηγορία:Ιρανικές χώρες και εδάφη
Κουίνς

Το **Κουίνς** (αγγλικά: ***Queens, New York***), είναι ο ανατολικότερος από τους πέντε δήμους της πόλης της Νέας Υόρκης, ο μεγαλύτερος σε έκταση και δεύτερος μεγαλύτερος σε πληθυσμό. Από το 1899, έχει τα ίδια όρια με την κομητεία Κουίνς, η οποία είναι πλέον η δεύτερη πιο πυκνοκατοικημένη κομητεία στην πολιτεία της Νέας Υόρκης και η τέταρτη πιο πυκνοκατοικημένη κομητεία στις Ηνωμένες Πολιτείες. 

Το Κουίνς, καθώς και ο γειτονικός δήμος του Μπρούκλιν, βρίσκεται στο δυτικό άκρο του νησιού Λονγκ Άιλαντ. Το Κουίνς είναι η πιο πολύμορφη εθνοτικά αστική περιοχή στον κόσμο με πληθυσμό πάνω από 2,4 εκατομμύρια κατοίκους, το 48% των οποίων είναι γεννημένοι στο εξωτερικό,  αντιπροσωπεύουν πάνω από 100 διαφορετικά έθνη και μιλούν πάνω από 138 διαφορετικές γλώσσες. 

Αν κάθε δήμος της Νέας Υόρκης ήταν μια ανεξάρτητη πόλη, το Κουίνς θα ήταν η τέταρτη πιο πυκνοκατοικημένη πόλη της Αμερικής, μετά από το Λος Άντζελες, το Σικάγο και το Μπρούκλιν. Έχει τη δεύτερη μεγαλύτερη και πιο διαφοροποιημένη οικονομία από τους πέντε δήμους της Νέας Υόρκης. Το Λονγκ Άιλαντ Σίτι, στην προκυμαία του Κουίνς απέναντι από το Μανχάταν στο Ιστ Ρίβερ, είναι η περιοχή του κτιρίου Citicorp, τον ψηλότερο ουρανοξύστη στη Νέα Υόρκη έξω από το Μανχάταν και το ψηλότερο κτίριο στο Λονγκ Άιλαντ.

Οι γειτονιές του Κουίνς οργανώνονται σε 14 Κοινοτικά Συμβούλια. Ο διαφορετικός χαρακτήρας στις γειτονιές του Κουίνς αντικατοπτρίζεται από τις διαφορές κατοικιών που κυμαίνονται από υψηλής πυκνότητας πολυκατοικίες, ιδιαίτερα έντονο στις περισσότερες αστικές περιοχές του κεντρικού και δυτικού Κουίνς, όπως Αστόρια, Λονγκ Άιλαντ Σίτι και Ρίτζγουντ, σε μεγάλες ελεύθερες μονοκατοικίες, κοινές στο ανατολικό τμήμα του δήμου, σε γειτονιές που έχουν πιο προαστιακή διάταξη όπως η κομητεία Νασάου, το Λιτλ Νεκ, το Ντάγκλαστον και το Μπέισαϊντ. 

Στο Κουίνς βρίσκονται τα δύο από τα τρία μεγάλα αεροδρόμια της Νέας Υόρκης (τα δύο μεγαλύτερα αεροδρόμια της Νέας Υόρκης σωστότερα), το Διεθνές Αεροδρόμιο Τζον Κένεντι και το αεροδρόμιο LaGuardia. Αυτά τα αεροδρόμια είναι από τα πιο πολυσύχναστα στον κόσμο, με αποτέλεσμα ο εναέριος χώρος πάνω από το Κουίνς να έχει την μεγαλύτερη συμφόρηση στη χώρα. Τα αξιοθέατα περιλαμβάνουν το πάρκο Flushing Meadows -έδρα της ομάδας μπέιζμπολ New York Mets και του Αμερικανικού Όπεν τουρνουά τένις - το Kaufman Astoria Studios, το Silvercup Studios και το Aqueduct Racetrack.

Το Κουίνς ιδρύθηκε το 1683 αρχικά ως ένα από τους 12 νομούς της Νέας Υόρκης και πήρε το όνομά του από τη βασίλισσα (queen-κουίν), Αικατερίνη της Μπραγκάνσα (1638-1705), Πορτογαλίδα πριγκίπισσα που παντρεύτηκε τον βασιλιά Κάρολο Β΄ της Αγγλίας το 1662. 

## Ιστορία

## Παραπομπές


## Εξωτερικοί σύνδεσμοι
* 


Κατηγορία:Γεωγραφία της Νέας Υόρκης
Τάμπα

Η **Τάμπα** (αγγλ. *Tampa, Florida*), είναι πόλη στην πολιτεία Φλόριντα των ΗΠΑ. Είναι η έδρα της κομητείας Χίλσμπορο και βρίσκεται στη δυτική ακτή της Φλόριντα, στον Κόλπο της Τάμπας κοντά στον Κόλπο του Μεξικού. Ο πληθυσμός της πόλης, υπολογίζεται στους 407.104 κατοίκους (σύμφωνα με εκτιμήσεις για το 2022). 

Σήμερα, η Τάμπα είναι ένα μέρος της μητροπολιτικής περιοχής που συχνά αναφέρεται ως Κόλπος της Τάμπας (Tampa Bay). Οι τέσσερις περιοχές-κομητείες αποτελούνται από περίπου 3,275,200 κατοίκους (σύμφωνα με εκτιμήσεις για το 2021), γεγονός που καθιστά τη δεύτερη μεγαλύτερη μητροπολιτική στατιστική περιοχή (MSA) στη πολιτεία, και η τρίτη μεγαλύτερη στις νοτιοανατολικές Ηνωμένες Πολιτείες, πίσω από το Μαϊάμι και την Ατλάντα. 

Η ευρύτερη περιοχή Tampa Bay έχει πάνω από 4 εκατομμύρια κατοίκους και γενικά περιλαμβάνει την Τάμπα και την Σαρασότα.

## Ιστορικά στοιχεία
Η τρέχουσα περιοχή της Τάμπας κάποτε κατοικούνταν από τους αυτόχθονες πληθυσμούς, κυρίως τους Tocobaga και τους Pohoy, που ζούσαν κατά μήκος των ακτών του Κόλπου της Τάμπας. Είχαν εν συντομία διερευνηθεί από τους Ισπανούς εξερευνητές στις αρχές του 16ου αιώνα, αλλά δεν υπήρχαν μόνιμοι αμερικανικοί ή ευρωπαϊκοί οικισμοί εντός των ορίων της πόλης μέχρι που οι Ηνωμένες Πολιτείες απέκτησαν την Φλόριντα από την Ισπανία το 1819. Το 1824, ο στρατός των ΗΠΑ καθιέρωσε ένα φυλάκιο στα σύνορα που ονομάζεται Fort Brooke στις εκβολές του ποταμού Χίλσμπορο, κοντά στην περιοχή της σημερινής Tampa Convention Center. Οι πρώτοι κάτοικοι ήταν πρωτοπόροι οι οποίοι εγκαταστάθηκαν κοντά στο φρούριο για την προστασία από τους κοντινούς πληθυσμούς Seminole. Η πόλη αναπτύχθηκε αργά μέχρι τη δεκαετία του 1880, όταν ο σιδηρόδρομος, η ανακάλυψη των φωσφορικών, και η άφιξη της βιομηχανίας πούρων ήταν το άλμα που ξεκίνησε την ανάπτυξη της Τάμπας και βοήθησε να αναπτυχθεί σε μια σημαντική πόλη από τις αρχές του 1900.

## Αξιοσημείωτα γεγονότα
Το 2008, η Τάμπα κατετάγη ως η 5η καλύτερη υπαίθρια πόλη από το Forbes. Μια έρευνα του 2004 από το Πανεπιστήμιο της Νέας Υόρκης και της εφημερίδας Washington Square News την κατέταξε ως μια από τις κορυφαίες πόλεις να ζεις για τις ηλικίες των εικοσάρηδων. Η Τάμπα τώρα κατατάσσεται ως πόλη κατηγορίας "Gamma" από το Loughborough University. Τα τελευταία χρόνια η Τάμπα έχει δει μια σημαντική άνοδο της ζήτησης υψηλών-αγορών από τους καταναλωτές, σηματοδοτώντας ότι περισσότερος πλούτος συγκεντρώνεται στην περιοχή. Το 2012 φιλοξένησε τη Ρεπουμπλικανική Εθνική Συνέλευση.

## Πηγές


Κατηγορία:Πόλεις της Φλόριντα
Κατηγορία:Έδρες κομητειών της Φλόριντα
Ιώλκιος

Ο **Ιώλκιος** ήταν αρχαίος Αθηναίος στρατηγός που έδρασε στον Πελοποννησιακό πόλεμο.

Ο Ιώλκιος μαζί με άλλους  Αθηναίους στρατηγούς συμμετείχε στη συνομολόγηση ειρήνης που ασθμαίνοντας ζήτησε ο Νικίας από τον βασιλέα της Σπάρτης Πλειστοάνακτα για την κατάπαυση του διεξαγόμενου πολέμου, που έμεινε περισσότερο γνωστή ως Νικίειος ειρήνη η οποία και συνομολογήθηκε στις 12 Απριλίου του 421 π.Χ.

## Πηγές
* *Μεγάλη Ελληνική Εγκυκλοπαίδεια*, τόμ. ΙΓ΄, σελ. 395

Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι
Κατηγορία:Πρωταγωνιστές του Πελοποννησιακού Πολέμου
Ιωνική Τετράπολις

Η **Ιωνική τετράπολη** (*Ιωνική τετράπολις*) ή *Υττηνία*  ή απλούστερα **Τετράπολις** ονομάστηκε αρχικά το κοινό τεσσάρων πόλεων της ανατολικής Αττικής που θεωρούνταν πατρίδα του Ίωνα, του μυθικού γενάρχη των Ιώνων.

Οι πόλεις αυτές ήταν ο Μαραθώνας, (Μαραθών), η Οινόη, η Προβάλινθος και η Τρικόρινθος οι οποίες είχαν συνενωθεί θρησκευτικά διατηρώντας κοινό ιερό. Από αυτό το κοινό ιερό αφιερωμένο στον Ίωνα ονομάστηκε αρχικά "**Ιωνία**" και όλη η ανατολική Αττική που ήταν και η πρώτη γεωγραφική περιοχή που έφερε αυτό το όνομα. Κατά τον Στράβωνα (C.383), στο χώρο αυτό ήλθε αρχικά από τη Θεσσαλία και εγκαταστάθηκε ο μυθικός Ξούθος πατέρας του Ίωνα μετά τον γάμο του με την κόρη του Ερεχθέως την Κρέουσα.

## Δείτε επίσης
* Ιωνική διάλεκτος

## Παραπομπές


## Πηγές
* "Μεγάλη Ελληνική Εγκυκλοπαίδεια" τομ.ΙΓ΄, σελ.400.

Κατηγορία:Αρχαία Αττική
Κατηγορία:Αρχαία Αθήνα
Ιωνικός ο Λυδός

Ο **Ιωνικός ο Λυδός** ήταν αρχαίος Έλληνας ιατρός, φαρμακολόγος, φιλόσοφος και ποιητής, που άκμασε τον 4ο αιώνα μ.Χ..

Ο Ιωνικός καταγόταν από τις Σάρδεις της Λυδίας εξ ου και η προσωνυμία του, ήταν γιος επίσης διαπρεπούς ιατρού που το όνομά του δεν διασώθηκε. Ήταν μαθητής του Ζήνωνα του Κυπρίου. Υπήρξε από τους διαπρεπέστερους της Αλεξανδρινής εποχής. Είχε ασχοληθεί ιδιαίτερα με την ανατομία, φαρμακολογία και την χειρουργική, καθώς και με την φιλοσοφία και την ποίηση. Πέθανε το 396 μ.Χ. λίγο πριν συνταχθεί ο "βίος σοφιστών" υπό τον Ευνάπιο, ο οποίος και τον αναφέρει.

## Πηγές
* *Μεγάλη Ελληνική Εγκυκλοπαίδεια*, τόμ. ΙΓ΄., σελ. 403

Κατηγορία:Αρχαίοι Έλληνες ιατροί
Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες ποιητές
Αυτοκινητόδρομος 581 (Ελλάδα)

[thumb|right|275px|Μερική άποψη της συνοικίας [Κρύα Ιτεών Πάτρας από τον ανισόπεδο κόμβο του Αυτοκινητόδρομου 581 στο δέλτα του Γλαύκου.]]
thumb|150px|Το σήμα του αυτοκινητοδρόμου 581
Ο **Αυτοκινητόδρομος 581** **(Α581)** ή **Οδός Γλαύκου** είναι ένας αυτοκινητόδρομος στην Πελοπόννησο και πιο συγκεκριμένα στην Πάτρα. Συνδέει τον ΚΑΔ "Γλαύκος" της Περιμετρικής Οδού Πατρών, που αποτελεί τμήμα της Ευρωπαϊκής Οδού 55, με την συνοικία Κρύα Ιτεών και από εκεί με αερογέφυρα με το Νέο Λιμένα Πάτρας. 

Ακολουθεί τις όχθες του ποταμού Γλαύκου, περνώντας μέσα από αστική περιοχή αποκλειστικά. Έχει ξεχωριστή οδική άνοδο και κάθοδο και στο ύψος της *Ακτής Δυμαίων*, πλησίον του νέου λιμένα της Πάτρας, υπάρχει νεοκατασκευασμένη αερογέφυρα που κατασκευάστηκε το 2013 για διευκόλυνση της κυκλοφορίας με την άμεση διέλευση των οχημάτων που κατευθύνονται από και προς το λιμάνι. Το τελευταίο τμήμα της οδού, ο ένας κλάδος μεταξύ του κόμβου "Κλάους" και "Ακρωτηρίου" παραδόθηκε στην κυκλοφορία στις 31 Μαρτίου του 2017, όπου μέχρι τότε το τμήμα αυτό συνδέονταν τα δύο ύψη είχε δρόμο διπλής κατευθύνσεως στην νότια πλευρά των όχθων του ποταμού. Όλοι οι κόμβοι είναι ισόπεδοι, εκτός από τον ανισόπεδο κόμβο ΚΑΔ "Γλαύκος" που συνδέει τον Α581 με την Περιμετρική Οδό Πατρών και τον ανισόπεδο κόμβο "Νέου Λιμένα Πάτρας" ο οποίος συνδέει τον Α581 με το νέο λιμάνι της Πάτρας.

## Κατάλογος κόμβων

## Παραπομπές


## Πηγές
* Ιστοσελίδα Motorway-exits.

## Εξωτερικοί σύνδεσμοι
* Αποσυμφόρηση του κέντρου της Πάτρας. kathimerini.gr. 14/04/2017. Ανακτήθηκε: 07/09/2018.

Κατηγορία:Αυτοκινητόδρομοι της Ελλάδας
Κατηγορία:Γεωγραφία της Πάτρας
Εθνική Οδός 5 (Ελλάδα)

Η **Εθνική Οδός 5 (ΕΟ5)** βρίσκεται στη Δυτική Ελλάδα. Συνδέει το Αντίρριο, στο βόρειο άκρο της γέφυρας Ρίου - Αντιρρίου, με τα Ιωάννινα στη βορειοδυτική Ελλάδα, και διέρχεται από το Μεσολόγγι, το Αγρίνιο, την Αμφιλοχία, την Άρτα και τη Φιλιππιάδα. Το νότιο τμήμα, μεταξύ Αμφιλοχίας και Αντιρρίου, αποτελεί μέρος της Ευρωπαϊκής Οδού 55 **(Ε55)**. Το βόρειο τμήμα, μεταξύ Ιωαννίνων και Αμφιλοχίας, αποτελεί την Ευρωπαϊκή Οδό 951 **(Ε951)** και διέρχεται από την ανατολική πλευρά του Αμβρακικού κόλπου. Πλέον, ένα μεγάλο μέρος των οχημάτων που χρησιμοποιούσε αυτόν τον δρόμο διέρχεται από την Ιόνια Οδό (Α5). Πρόκειται για έναν από τους πιο επικίνδυνους και κακής ποιότητας οδοστρώματος δρόμους του εθνικού οδικού δικτύου της Ελλάδας, αφού, αν και εθνική οδός, διέρχεται μέσα από οικισμούς και κατοικημένες περιοχές. 

 

## Διαδρομή
Η Εθνική Οδός 5 διασχίζει τις εξής πόλεις, από νότια προς βόρεια:
* Αντίρριο (παράκαμψη, διασταύρωση με ΕΟ 48)
* Μεσολόγγι (παράκαμψη)
* ανατολικά του Αιτωλικού
* Αγρίνιο (διασταύρωση με ΕΟ 38)
* Αμφιλοχία (διασταύρωση με ΕΟ 42)
* Μενίδι
* Άρτα (παράκαμψη, διασταύρωση με ΕΟ 21)
* Φιλιππιάδα
* Ιωάννινα

## Τεχνικές πληροφορίες για το τμήμα Αγρίνιο-Αντίρριο
Η μελέτη έγινε από το Τεχνικό Γραφείο Δοξιάδη. Η κατασκευή των τμημάτων: Αγρίνιο – Κεφαλοβρύσσο, Κεφαλοβρύσσο – Εύηνος και Εύηνος – Αντίρριο έγινε από τους: Α.Ε. Γ.Ν. ΧΡΥΣΟΠΟΥΛΟΣ, Α.Τ.Ε. ΔΟΜΙΚΗ και Α.Ε. και Α.Ε. ΓΡΑΝΙΤΗΣ – ΔΡΑΣΙΣ αντίστοιχα. Η επίβλεψη έγινε από την 2η Ειδική Υπηρεσία Εθνικών Οδών Πατρών (Υ.Δ.Ε.). Το ολικό μήκος της οδού ήταν 67,48 χιλιόμετρα, ενώ τα πλάτη του οδοστρώματος και του καταστρώματος:7 και 9,30 μέτρα αντίστοιχα. Η παράδοση της εθνικής οδού έγινε στις 14 Δεκεμβρίου 1969.

### Γέφυρα Ευήνου
Η δαπάνη κατασκευής της γέφυρας Ευήνου ανήλθε στις 13,75.000.000 δραχμές. Οι οπλισμοί της ήταν 55 τ. χάλυβος προεντάσεως και 25 τ. σιδηρού οπλισμού. Το βάρος σκυροδετήσεως του καταστρώματος και των βάθρων ήταν 8.400 κ.μ σκυροδέματος. Η τεχνική μελέτη έγινε από Τεχνικό Γραφείον Δοξιάδη και η κατασκευή της γέφυρας έγινε από την Α.Τ.Ε. ΔΟΜΙΚΗ. Η επίβλεψη έγινε από την 2η Ειδική Υπηρεσία Εθνικών Οδών Πατρών (Υ.Δ.Ε.). Το συνολικό κόστος της κατασκευής της γέφυρας μαζί με τα τεχνικά ανήλθε στις 520.000.000 δραχμές.

## Παραπομπές


5
Κατηγορία:Δρόμοι στην Ήπειρο
Κατηγορία:Δρόμοι στη Δυτική Ελλάδα
Εθνική Οδός 48 (Ελλάδα)

Η **Εθνική Οδός 48** **(EO48)** είναι εθνική οδός στη Στερεά Ελλάδα. Συνδέει την Εθνική Οδό 5 στο Αντίρριο με την Λιβαδειά, περνώντας μέσα από Ναύπακτο και Δελφούς. Το τμήμα μεταξύ Αντιρρίου και Ιτέας είναι μέρος της Ευρωπαϊκής οδού Ε65. Η εθνική οδός περνά από τους νομούς Αιτωλοακαρνανίας, Φωκίδας και Βοιωτίας.

## Διαδρομή
Το δυτικό άκρο της Εθνικής Οδού 48 βρίσκεται στη βόρεια πλευρά της γέφυρας Ρίου - Αντιρρίου, στο Αντίρριο. Συνεχίζει ανατολικά, παράλληλα με τη βόρεια ακτή του Κορινθιακού κόλπου, και παρακάμπτει την Ναύπακτο. Ακολουθεί την ακτή με κατεύθυνση προς Γαλαξίδι και Ιτέα, όπου και απομακρύνεται από την ακτή. Η Εθνική Οδός 27 διαχωρίζεται στο σημείο αυτό με κατεύθυνση την Άμφισσα και τη Λαμία βόρεια της Ιτέας. Η Εθνική Οδός 48 συνεχίζει ανατολικά προς τους Δελφούς και την Αράχωβα. Καταλήγει στην Λιβαδειά, όπου συνδέεται με την Εθνική Οδό 3.

Η Εθνική Οδός 48 περνά από τις ακόλουθες περιοχές:
* Αντίρριο
* Ναύπακτος (παράκαμψη)
* Ερατεινή
* Γαλαξείδι
* Ιτέα
* Δελφοί
* Λιβαδειά

48
Κατηγορία:Δρόμοι στη Βοιωτία
Κατηγορία:Δρόμοι στη Δυτική Ελλάδα
Εθνική Οδός 7 (Ελλάδα)

**Εθνική Οδός 7, Κορίνθου - Καλαμάτας** (Κόρινθος - Νεμέα - Άργος - Τρίπολη - Μεγαλόπολη - Καλαμάτα).

## Γενικές πληροφορίες
Η **Εθνική Οδός 7 (ΕΟ7)**, είναι εθνική οδός με ισόπεδους κόμβους στην Περιφέρεια Πελοποννήσου, στη νότια Ελλάδα. Συνδέει τις πόλεις της Κορίνθου και της Καλαμάτας, μέσω Νεμέας, Άργους, Τρίπολης και Μεγαλόπολης. Έχει καταταχθεί στο Δευτερεύον Εθνικό Οδικό Δίκτυο της Πελοποννήσου, λόγω του Αυτοκινητοδρόμου Μορέας (Κόρινθος - Καλαμάτα), ο οποίος είναι αριθμημένος με τον κωδικό Α7 (Αυτοκινητόδρομος Κεντρικής Πελοποννήσου).

## Διαδρομή Οδού

### Πόλεις - Χωριά

### Αεροδρόμια - Λιμάνια

### Ισόπεδοι Κόμβοι

## Φωτογραφίες πόλεων

## Δείτε επίσης
* Αυτοκινητόδρομος Κεντρικής Πελοποννήσου
* Μορέας Α.Ε.

## Παραπομπές


7
Κατηγορία:Δρόμοι στην Πελοπόννησο
Εθνική Οδός 50 (Ελλάδα)

Η **Εθνική Οδός 50** **(ΕΟ50)** είναι εθνική οδός στο νησί της Κεφαλονιάς. Συνδέει το Αργοστόλι με τη Σάμη.

## Κατάλογος Κόμβων

50
Κατηγορία:Κεφαλονιά
Εθνική Οδός 53 (Ελλάδα)

Η **Εθνική Οδός 53** **(ΕΟ53)** είναι εθνική οδός στην Θράκη. Συνδέει την Αλεξανδρούπολη με το Ορμένιο στα ελληνοβουλγαρικά σύνορα, περνώντας μέσα από την Αισύμη, το Μικρό Δέρειο, τους Μεταξάδες και τον Κυπρίνο.

53
Κατηγορία:Περιφερειακή ενότητα Έβρου
Πτερόσαυρος

thumb|left|σόρδης
Οι **πτερόσαυροι** ήταν ιπτάμενα ερπετά τα οποία ανήκουν στον κλάδο ή τάξη ***Πτεροσαύρια***.Έζησαν από το ύστερο Τριαδικό μέχρι το τέλος του Κρητιδικού, από τα 220 μέχρι τα 65 εκατομμύρια χρόνια πριν. Οι πτερόσαυροι ήταν τα πρώτα σπονδυλωτά που κατάφεραν να πετάξουν. Τα φτερά τους αποτελούνται από μία μεμβράνη δέρματος, μύες και άλλους ιστούς που εκτείνονταν από το σώμα μέχρι το τέλος του τέταρτο δακτύλου, το οποίο ήταν ιδιαίτερα επιμηκυμένο. Τα πρώτα είδη είχαν μεγάλα σαγόνια με κοφτερά δόντια και μακριές ουρές, ενώ κάποια μετέπειτα είδη είχαν πολύ μικρή ουρά και δεν είχαν δόντια. Κάποιοι καλύπτονταν από κάποιες ίνες που έμοιαζαν με γούνα. Το μέγεθος ποίκιλε από το μικρό Νεμικολόπτερο μέχρι τα μεγαλύτερα πλάσματα που ήταν γνωστό ότι πέταξαν, τον Κετσαλκόατλο και τον Χατζεκοπτέρυγα.

Πτερόσαυροι αναφέρονται πολλές φορές ως «ιπτάμενοι δεινόσαυροι», κάτι το οποίο είναι λάθος. Οι δεινόσαυροι ορίζονται ως τα ζώα που είναι απόγονοι του τελευταίου κοινού προγόνου των σαυρίσχιων και των ορνιθίσχιων (τα οποία περιλαμβάνουν τα πουλιά). Αυτός ο ορισμός φαίνεται να μην περιλαμβάνει σύμφωνα με τη συναίνεση των επιστημόνων τον κλάδο των πτερόσαυρων, καθώς και άλλους κλάδου εξαφανισμένων θαλάσσιων ερπετών, όπως οι ιχθυόσαυροι, οι πλησιόσαυροι και οι μοσάσαυροι. Κάποιες φορές οι πτερόσαυροι αναφέρονται από τους δημοσιογράφους ως πτεροδάκτυλοι, όμως όρος πτερυδάκτυλος αναφέρεται στα μέλη του είδους πτεροδάκτυλος και με πιο ευρεία έννοια στις πτεροδακτυλίδες.

## Παραπομπές



Κατηγορία:Προϊστορικά ερπετά
Ιοβάκχεια

Τα **Ιοβάκχεια** ήταν αρχαία ελληνική εορτή που τελούταν στην αρχαία Αθήνα προς τιμή του Διονύσου του Ιοβάκχου.

Η εορτή αυτή τελούνταν από τους πιστούς του Διονύσου που όμως ο ακριβής λόγος του σκοπού ή της επ΄ αυτών ανάμνησης παραμένει συγκεχυμένος.

## Πηγές
* "Μεγάλη Ελληνική Εγκυκλοπαίδεια" τομ.ΙΓ΄, σελ.74.

Κατηγορία:Αρχαίες αθηναϊκές εορτές
Ιοβίνος (στρατηγός)

Ο **Ιοβίνος** ήταν στρατηγός του Βυζαντίου που καταγόταν από την Γαλατία. Ο Αυτοκράτορας Ιουλιανός όταν ξεκίνησε τον αγώνα κατά του θείου του Κωνστάντιου διόρισε τον Ιοβίνο αρχηγό του ιππικού στον πόλεμο που διεξήγαγε στην Παννονία. Μετά τον θάνατο του Ιουλιανού ο Ιοβίνος εισέβαλε στη Γαλατία που είχαν προηγουμένως εισβάλει οι Γερμανοί τους οποίους και εξεδίωξε πέραν του Ρήνου, όπου και στη συνέχεια αναγορεύτηκε ύπατος. 
Ο Ιοβίνος φέρεται να πέθανε το 370.

## Πηγές
* "Μεγάλη Ελληνική Εγκυκλοπαίδεια" τομ.ΙΓ΄, σελ.74.

Κατηγορία:Βυζαντινοί στρατηγοί
Ωό (αρχιτεκτονική)

thumb|right|350px|Ζωφόρος της περίφημης εκκλησίας του Νικολάου (Nikolaikirche) στην Λειψία
Το **ωό** (αυγό) είναι διακοσμητικό στοιχείο της αρχαίας ελληνικής αρχιτεκτονικής. Απαντώνται στις ζωφόρους, τις κορωνίδες των κιονόκρανων κυρίως δωρικού ρυθμού. 

Περιβάλλονται συνήθως από φύλλα ή παρουσιάζουν την μορφή καρπών μέσα στο ανοιγμένο περικάρπιό τους.
## Παραπομπές

*

Κατηγορία:Αρχαιοελληνική αρχιτεκτονική
Σινσινάτι

Το **Σινσινάτι** (αγγλικά: *Cincinnati, Ohio*), είναι πόλη των ΗΠΑ, στην πολιτεία του Οχάιο, και αποτελεί έδρα της κομητείας Χάμιλτον. Ο πληθυσμός της πόλης, ανέρχεται σε 311.080 κατοίκους (σύμφωνα με εκτιμήσεις για το 2022), καθιστώντας έτσι το Σινσινάτι, ως την 3η μεγαλύτερη πόλη του Οχάιο και την 64η μεγαλύτερη στις ΗΠΑ. Ο πληθυσμός της μητροπολιτικής περιοχής του Σινσινάτι, ανέρχεται σε 2.239.750 κατοίκους, και αποτελεί την μεγαλύτερη στο Οχάιο, καθώς και την 29η μεγαλύτερη στις ΗΠΑ. 

Η πόλη ιδρύθηκε το 1788 στις βόρειες όχθες του ποταμού Οχάιο, στα σύνορα Οχάιο και Κεντάκι, κοντά στην Ιντιάνα. Η πόλη πήρε το όνομά της από τον Ρωμαίο πολιτικό και στρατιωτικό ηγέτη Κιγκινάτο (Cincinnatus).

Στις αρχές του 19ου αιώνα, το Σινσινάτι ήταν η πρώτη Αμερικανική πόλη που αναπτύχθηκε ραγδαία στην καρδιά της χώρας τόσο ώστε να ανταγωνίζεται τις μεγαλύτερες παράκτιες πόλεις σε μέγεθος και πλούτο. Δεδομένου ότι ήταν η πρώτη μεγάλη πόλη στην ενδοχώρα της χώρας, μερικές φορές θεωρείται ως η πρώτη αμιγώς αμερικανική πόλη. Αναπτύχθηκε αρχικά χωρίς τόσους πρόσφατους Ευρωπαίους μετανάστες ή την επιρροή τους, όσο στις ανατολικές πόλεις. 

Από τα τέλη του 19ου αιώνα, με τη μετάβαση από ατμόπλοια στο σιδηρόδρομο, η ανάπτυξη του Σινσινάτι επιβραδύνθηκε σημαντικά και η πόλη ξεπεράστηκε σε πληθυσμό και προβολή από μια άλλη εσωτερική πόλη, το Σικάγο.

Σινσινάτι είναι έδρα δύο μεγάλων αθλητικών ομάδων, τους Cincinnati Reds και τους Cincinnati Bengals, ένα σημαντικό τουρνουά τένις, το Σινσινάτι Μάστερς, και το σπίτι σε μεγάλες εκδηλώσεις, όπως το Μαραθώνιο Flying, το Φεστιβάλ Τζαζ Οχάιο Βάλεϊ και τον αγώνα Ημέρα των Ευχαριστιών. Το Πανεπιστήμιο του Σινσινάτι ανάγει την ίδρυσή του στην Ιατρική Σχολή του Οχάιο, η οποία ιδρύθηκε το 1819.

Το Σινσινάτι, είναι γνωστό για την έντονη παρουσία ιστορικής αρχιτεκτονικής. Η Όβερ-δε-Ράιν (Over-the-Rhine), μια γειτονιά στα βόρεια του κέντρου του Σινσινάτι, έχει μια από τις μεγαλύτερες συλλογές στον κόσμο αρχιτεκτονικής ιταλιανάτε (italianate), ανταγωνιζόμενη με παρόμοιες γειτονιές στη Νέα Υόρκη, Βιέννη και το Μόναχο ως προς το μέγεθος και το πεδίο εφαρμογής. Στα τέλη της δεκαετίας του 1800, το Σινσινάτι αναφερόταν συνήθως ως το *«Παρίσι της Αμερικής»*, κυρίως λόγω των σημαντικών αρχιτεκτονικών κτηρίων, όπως το Μέγαρο Μουσικής, το ξενοδοχείο Σινσινάτιαν, και το Shillito Department Store. Κατασκευασμένη κυρίως μεταξύ 1850 και 1900, η Όβερ-δε-Ράιν ήταν το κέντρο δραστηριοτήτων για τους Γερμανούς μετανάστες για πολλά χρόνια και είναι μία από τις μεγαλύτερες ιστορικές περιοχές που περιλαμβάνονται στο Εθνικό Μητρώο των Ιστορικών Τόπων.

## Φωτοθήκη
κέντρο|μικρογραφία|655x655εσ|Πανοραμική άποψη του κέντρου του Σινσινάτι.

Αρχείο:Downtown cincinnati 2010 kdh.jpg|Αεροφωτογραφία του Σινσινάτι.
Αρχείο:Roebling Suspension Bridge at night.jpg|Η γέφυρα Τζον Ρόμπλινγκ. 
Αρχείο:Procter and Gamble World Headquarters, Cincinnati, OH (32278862807).jpg|Τα κεντρικά γραφεία της Procter & Gamble. 
Αρχείο:TylerDavidsonFountainAtNight.jpg|Το Σιντριβάνι Τάιλερ Ντέιβιντσον. 
Αρχείο:Purplepeople.jpg
Αρχείο:Piatt Park in Summer.jpg


## Παραπομπές


Κατηγορία:Πόλεις του Οχάιο
Ιερά Μητρόπολις Μαντινείας και Κυνουρίας

Η **Ιερά Μητρόπολις Μαντινείας και Κυνουρίας** είναι Μητρόπολη της Εκκλησίας της Ελλάδος. Έδρα της Μητρόπολης είναι η Τρίπολη Αρκαδίας. Μητροπολίτης, από τις 4 Οκτωβρίου 2024 είναι ο Επιφάνιος (Καραγεώργος).

## Επισκοπικός κατάλογος

## Μονές
### Ανδρικές
#Αγίου Νικολάου Βαρσών Μαντινείας
#Αγίου Νικολάου Καρυάς Κυνουρίας
#Τιμίου Προδρόμου Καστρίου Κυνουρίας

### Γυναικείες
#Υπεραγίας Θεοτόκου Γοργοεπηκόου
#Υπεραγίας Θεοτόκου Επάνω Χρέπας
#Αγίου Νικολάου Καλτεζών
#Μεταμορφώσεως Σωτήρος Λουκούς
#Κοιμήσεως Θεοτόκου Μαλεβής
# Αγίου Νικολάου Σίντζας
#Κοιμήσεως Θεοτόκου Ελώνης
#Κοιμήσεως Θεοτόκου Κανδήλας
#Κοιμήσεως Θεοτόκου Αρτοκωστάς
#Κοιμήσεως Θεοτόκου Παλαιοπαναγιάς Κυνουρίας

### Διαλυμένες
* Αγίου Ιωάννη Θεολόγου
* Μονή Αρώματος Αρκαδίας
* Μονή Αγίας Τριάδας Αρκαδίας
* Μονή Εγκλειστουρίου Αρκαδίας
* Μονή Ενδύσσενας Αρκαδίας
* Μονή Κοντολινάς Αρκαδίας
* Ιερά Μονή Παναγίας Ελεούσας
* Ιερά Μονή Παναγίας της Βλαχέρνας
* Μονή Παναγίτσας Λευκαΐτισσας Αρκαδίας
* Μονή Ρεοντινού Αρκαδίας
* Μονή Σέλλας Αρκαδίας
* Μονή Σίντζας Αρκαδίας

## Εξωτερικοί σύνδεσμοι
* Επίσημη ιστοσελίδα

Μαντινειας
Μνάσιππος

Ο **Μνάσσιππος** ήταν αρχαίος Έλληνας Σπαρτιάτης ναύαρχος που έδρασε την περίοδο 373 - 372 π.Χ.

Την εποχή εκείνη στάλθηκε μαζί με τον στόλο των Πελοποννησίων εναντίον των Κερκυραίων όπου κάνοντας απόβαση προκάλεσε μεγάλες καταστροφές και ερημώσεις στην νήσο επεκτείνοντας μάχες στη ξηρά και πολιορκώντας την πόλη. Την Άνοιξη του 372 π.Χ. οι Αθηναίοι έστειλαν εναντίον του τον Ιφικράτη. Σε μία όμως από τις εκεί μάχες φονεύθηκε ο Μνάσιππος με συνέπεια ο πελοποννησιακός στόλος ν΄ αποχωρήσει χωρίς να δοθεί ναυμαχία.

## Πηγές
* Εγκυκλοπαίδεια Πάπυρος Larousse Britannica" τομ.42ος, σελ.268.

Κατηγορία:Αρχαίοι Έλληνες ναύαρχοι
Κατηγορία:Αρχαίοι Σπαρτιάτες
Ορλάντο

Το **Ορλάντο** (αγγλικά: Orlando, Florida), είναι πόλη των ΗΠΑ, στην κεντρική περιοχή της αμερικανικής πολιτείας Φλόριντα. Είναι η έδρα της κομητείας Όραντζ, και το κέντρο της ευρύτερης μητροπολιτικής περιοχής του Ορλάντο, της οποίας ο πληθυσμός ανέρχεται σε 2.833.764 κατοίκους, γεγονός που καθιστά την 21η μεγαλύτερη μητροπολιτική περιοχή στις Ηνωμένες Πολιτείες, και τρίτη μεγαλύτερη μητροπολιτική περιοχή στη Φλόριντα (ύστερα από το Μαϊάμι και την Τάμπα). 

Ο πληθυσμός του Ορλάντο, ανέρχεται σε 325.044 κατοίκους (σύμφωνα με εκτιμήσεις για το 2024), καθιστώντας έτσι ως την 58η μεγαλύτερη πόλη στις Ηνωμένες Πολιτείες, και 4η στην πολιτεία της Φλόριντα. Επίσης, το Ορλάντο είναι και η μεγαλύτερη πόλη στην ενδοχώρα της πολιτείας.

Το Ορλάντο είναι το παρατσούκλι «Η Πόλη Όμορφη» και το σύμβολο του είναι η κρήνη στη λίμνη Εόλα. Η πόλη είναι επίσης μερικές φορές το παρατσούκλι «Η πρωτεύουσα των θεματικών πάρκων του κόσμου», καθώς είναι περισσότερο γνωστή για το Walt Disney World Resort (που βρίσκεται περίπου 21 μίλια (34 χλμ) νοτιοδυτικά του κέντρου του Ορλάντο στη Λίμνη Μπουένα Βίστα), που ιδρύθηκε από την The Walt Disney Company το 1971, το Universal Orlando Resort (το οποίο αποτελείται από δύο πάρκα, το Universal Studios Florida και τα νησιά της Περιπέτειας (Islands of Adventure), καθώς και άλλα αξιοθέατα, όπως το Σίτι Γουόκ), το SeaWorld, το Gatorland και το Wet 'n Wild Water Park. Με την εξαίρεση της Walt Disney World, τα πιο σημαντικά αξιοθέατα βρίσκονται κατά μήκος του International Drive. 

Τα διάσημα αξιοθέατα της πόλης αποτελούν τη ραχοκοκαλιά της τουριστικής βιομηχανίας του Ορλάντο, κάνοντας την πόλη την πιο επισκεφθείσα αμερικανική πόλη το 2009. Η πόλη είναι επίσης μία από τις πιο πολυσύχναστες αμερικανικές πόλεις για συνέδρια και διασκέψεις. Όπως και άλλες μεγάλες πόλεις στην ζώνη του Ήλιου, το Ορλάντο αναπτύχθηκε ραγδαία κατά τη διάρκεια της δεκαετίας του 1980 και συνέχιζε στην πρώτη δεκαετία του 21ου αιώνα. Το Ορλάντο είναι επίσης η έδρα του Πανεπιστημίου της Κεντρικής Φλόριντα, το οποίο έχει τη μεγαλύτερη πανεπιστημιούπολη στις Ηνωμένες Πολιτείες όσον αφορά τις εγγραφές (από το 2012).

Το Ορλάντο προσελκύει πάνω από 51 εκατομμύρια τουρίστες το χρόνο (3,6 εκατομμύρια από αυτούς είναι διεθνείς τουρίστες). Το αεροδρόμιό του, το Διεθνές Αεροδρόμιο του Ορλάντο, είναι το δέκατο τρίτο πιο πολυσύχναστο αεροδρόμιο στις Ηνωμένες Πολιτείες, και το 29ο στον κόσμο.

Το 2010, το Ορλάντο χαρακτηρίστηκε ως παγκόσμια πόλη κατηγορίας Γάμμα στον κατάλογο της Παγκόσμιας Ομάδας Μελέτης πόλεων από το Πανεπιστήμιο Λάφμπορο.

## Παραπομπές


Κατηγορία:Πόλεις της Φλόριντα
Κατηγορία:Έδρες κομητειών της Φλόριντα
__ΕΥΡΕΤΗΡΙΟ__
Εμάνουελ Περόνε

Ο **Εμάνουελ Περόνε** (γεννημένος στις 14 Ιουνίου 1983) είναι Αργεντινός πρώην ποδοσφαιριστής που αγωνιζόταν ως επιθετικός.

Ξεκίνησε την καριέρα του στην Πριμέρα Ντιβιζιόν της Αργεντινής το 2002 με την Ταγιέρες. Το 2004 μετακινήθηκε στην Τρουά και τη Ligue 2 της Γαλλίας, έναν χρόνο πριν υπογράψει στον Ιωνικό Νίκαιας. Το 2006 πήγε στη Θεσσαλονίκη και συγκεκριμένα στον Απόλλωνα Καλαμαριάς, από όπου, μετά από 2 χρόνια, έφυγε για να συνεχίσει στον Ατρόμητο Αθηνών. Το πρώτο εξάμηνο του 2011 αγωνίστηκε στην κυπριακή Ανόρθωση Αμμοχώστου και το καλοκαίρι του ίδιου έτους, μεταγράφηκε στον Αστέρα Τρίπολης, όπου παρέμεινε για 2 χρόνια, προτού μεταβεί στην Α.Ε.Λ. Καλλονής.

Στις 16 Ιουλίου 2014 υπέγραψε διετές συμβόλαιο συνεργασίας με την Α.Ε.Π. Ηρακλής 1908 στη Β΄ Εθνική Κατηγορία και στην πρώτη του χρονιά εξασφάλισε την άνοδο στην Α΄ Εθνική Κατηγορία, παραμένοντας στον σύλλογο και την αγωνιστική περίοδο 2015–2016, επιστρέφοντας παράλληλα στη Super League έπειτα από έναν χρόνο απουσίας.

## Παραπομπές


## Εξωτερικοί σύνδεσμοι
* Ο Εμάνουελ Περόνε στο soccerway 

Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ταγιέρες ντε Κόρδοβα
Κατηγορία:Ποδοσφαιριστές ΕΣ Τρουά ΑΚ
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές ΑΕΛ Καλλονής
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Αριαμπάτα

Ο **Αριαμπάτα** (*आर्यभट*, Δεκέμβριος 476 – Δεκέμβριος 550) ήταν ο πρώτος μίας σειράς μεγάλων μαθηματικών-αστρονόμων της κλασικής εποχής των ινδικών μαθηματικών και της ινδικής αστρονομίας. Το έργο του περιλαμβάνει και κεφάλαια με καθαρά μαθηματικό περιεχόμενο. Γεννήθηκε το 476 μ.Χ., σύμφωνα με την πληροφορία που μας δίνει ο ίδιος,  ότι ήταν 23 ετών κατά το έτος 3.600 της περιόδου Kaliyuga, που αντιστοιχεί στη χρονολογία 499 μ.Χ.. Έζησε στην πόλη Kusumapura (τη σημερινή Patua), την πρωτεύουσα της αρχαιότερης ινδικής μοναρχίας. Το Αριαμπατίγια (Aryabhatiya), που είναι το όνομα του έργου του, είναι το πρώτο αξιόλογο έργο μαθηματικών. Πιστεύεται ότι είναι το παλαιότερο σωζόμενο έργο εκείνης της περιόδου και περιέχει το σύνολο της έως τότε  αστρονομικής και μαθηματικής γνώσης της ινδικής υποηπείρου.

## Παραπομπές


## Δείτε επίσης
* Βαραχαμιχίρα
* Βραχμαγκούπτα
* Ινδικά μαθηματικά

Κατηγορία:Ινδοί αστρονόμοι
Κατηγορία:Ινδοί μαθηματικοί
Οξείδιο του θείου

Γενικά με την ονομασία **Οξείδιο του θείου** ονομάζεται οποιαδήποτε χημική ένωση στο μόριο της οποίας συνυπάρχουν άτομα δύο μόνο στοιχείων: Θείου (S), και Οξυγόνου (Ο).Ανάλογα του αριθμού των ατόμων του οξυγόνου και της αναλογίας αυτών προς το άτομο του θείου λαμβάνουν σχετικές αριθμητικές ονομασίες, οι οποίες και είναι:

* **Υποξείδια του θείου**, (που απαντούνται με τις μορφές SnΟ, S7O2 και S6O2)
* **[[Μονοξείδιο του θείου]]** (*SO*)
* **[[Διοξείδιο του θείου]]** (*SO<sub>2</sub>*)
* **[[Τριοξείδιο του θείου]]** (*SO<sub>3</sub>*)Υπεροξείδια του θείου (*SO<sub>3+x</sub>*)
Οξείδιο του μολύβδου

Γενικά με την ονομασία **Οξείδιο του μολύβδου** ονομάζεται οποιαδήποτε χημική ένωση στο μόριο της οποίας συνυπάρχουν άτομα δύο μόνο στοιχείων: Μολύβδου (Pb), και Οξυγόνου (Ο). Ανάλογα του αριθμού των ατόμων του οξυγόνου και της αναλογίας αυτών προς το άτομο του μολύβδου στο μόριο των ενώσεων αυτών λαμβάνουν σχετικές αριθμητικές ονομασίες, σημαντικότερες των οποίων και είναι:

* **Υποξείδιο του Μολύβδου**, (*Pb<sub>2</sub>Ο*),
* **Μονοξείδιο του Μολύβδου** (*PbO*), που απαντάται ως α-PbO γνωστότερο ως λιθάργυρος και ως β-PbO, γνωστότερο ως "μάσικοτ".
* **Διοξείδιο του Μολύβδου** (*PbO<sub>2</sub>*) και
* **Επιτεταρτοξείδιο του Μολύβδου** (*Pb<sub>3</sub>O<sub>4</sub>*), γνωστότερο ως μίνιο.

Κατηγορία:Οξείδια του μολύβδου
Revolution

Το Revolution είναι τηλεοπτική σειρά που ξεκίνησε τον Σεπτέμβριο του 2012 στο τηλεοπτικό δίκτυο NBC. Η υπόθεση της σειράς είναι ότι στο μακρινό μέλλον για κάποιο άγνωστο λόγο διακόπηκε η παραγωγή ηλεκτρικού ρεύματος σε όλον τον κόσμο με αποτέλεσμα την πτώση των κυβερνήσεων και αλλαγή της ηγεσίας σε άτομα του περιθωριακού χώρου (στην σειρά αναφέρονται σαν Εθνοφρουρά - Malisia).

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του NBC
Μπλέικ Γκρίφιν

Ο **Μπλέικ Όστιν Γκρίφιν** (*Blake Austin Griffin*, γεννήθηκε 16 Μαρτίου 1989) είναι Αμερικανός πρώην καλαθοσφαιριστής. Με ύψος 2,06 μ. αγωνιζόταν ως πάουερ φόργουορντ έχοντας την καλύτερη περίοδο της καριέρας του στα εννέα χρόνια παραμονής του στους Λος Άντζελες Κλίπερς.

## Σταδιοδρομία
Ο Γκρίφιν ξεκίνησε την καριέρα του στο χριστιανικό σχολείο της Οκλαχόμα, κερδίζοντας τέσσερις  τίτλους πολιτείας σε τέσσερα χρόνια κάτω από της οδηγίες του πατέρα του, Τόμι Γκρίφιν, ο οποίος ήταν προπονητής. Έπαιξε κολεγιακό μπάσκετ για το Πανεπιστήμιο της Οκλαχόμα και τιμήθηκε με πολλά βραβεία στο δεύτερο έτος του, συμπεριλαμβανομένου του Naismith College Player of the Year, Oscar Robertson Trophy και το John Wooden Award. 

Ο Γκρίφιν άφησε το κολέγιο μετά από δύο σεζόν για να μπει στο ντραφτ του NBA το 2009, όπου επιλέχθηκε πρώτος συνολικά από τους Κλίπερς. Στην πρώτη του σεζόν, έσπασε την αριστερή του επιγονατίδα, την οποία είχε τραυματίσει κατά τη διάρκεια της προετοιμασίας, και υποβλήθηκε σε χειρουργική επέμβαση χάνοντας το σύνολο της σεζόν 2009-10. Έκανε το ντεμπούτο του στο NBA ως πρωτάρης την ακόλουθη σεζόν και επιλέχθηκε ως All-Star, κέρδισε τον διαγωνισμό καρφωμάτων (NBA Slam Dunk Contest) το 2011 και πήρε το βραβείο Πρωτάρης της Χρονιάς (NBA Rookie of the Year). Το 2011, το Sports Illustrated τον κατέταξε ως έναν από τους 15 καλύτερους νέους παίκτες του ΝΒΑ όλων των εποχών. Επίσης, φημίζεται για τα εντυπωσιακά του καρφώματα. Στο διαγωνισμό καρφωμάτων του NBA All-Star Game του 2012 νίκησε με ένα εντυπωσιακό κάρφωμα πάνω από αυτοκίνητο.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Μπρούκλιν Νετς
Κατηγορία:Καλαθοσφαιριστές All-Star Game (NBA)
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Ιολαείς

thumb|right|260px|Ο Ηρακλής (δεξιά) και ο Ιόλαος (αριστερά), γενάρχης των Ιολαειών σε ψηφιδωτό του 1ου αιώνα μ.Χ. από το Νυμφαίο του Άντζιο στη Ρώμη.Οι **Ιολαείς** ήταν αρχαίος λαός της Σαρδηνίας. Αναφέρονται από τον Στράβωνα ως Ιολαείς και από τον Διόδωρο τον Σικελιώτη ως **Ιολαείοι**.

Κατά την τοπική παράδοση ο λαός αυτός ήταν αρχαίο ελληνικό ιωνικό φύλο που αποίκησε στη νήσο υπό την αρχηγία του Ιόλαου. Οι Ιολαείς μετέφεραν τον πολιτισμό συγκατοικώντας με ετρουσκικά φύλα  που είχαν φθάσει στη νήσο κυρίως σε πεδινά μέρη τα καλούμενα «*Ιολάεια χωρία*». Όταν όμως έφθασαν οι Καρχηδόνιοι και επεκράτησαν στη νήσο οι Ιολαείς κατέφυγαν στα βουνά όπου και εξελίχθηκαν σε ιδιαίτερα επικίνδυνο ληστρικό λαό από τον οποίο υπέφεραν οι Καρχηδόνιοι.
 
* Σημειώνεται ότι εκτός των Ιολαειών στη Σαρδηνία έφτασαν άποικοι και από άλλες αρχαίες φυλές της Ιωνίας.

## Πηγές
* «Μεγάλη Ελληνική Εγκυκλοπαίδεια» τομ. ΙΓ΄, σελ. 76.

Κατηγορία:Αρχαίοι λαοί
Κατηγορία:Ιστορία της Σαρδηνίας
RA (αποσαφήνιση)

Η συντομογραφία λατινικών χαρακτήρων **RA** και **Ra**  μπορεί να αναφέρεται:

*Ως **Ra**
**Στο Ράδιο, χημικό στοιχείο.
*Ως **RA**
**Στην Αρμενία, (Republic of Armenia).
**Στην πόλη Ντούρμερσχαϊμ, ως διακριτικό οχημάτων.
**Στη Ρευματοειδή αρθρίτιδα (Rheumatoid arthritis), νόσο.
Κρυόβρυση Λακωνίας

Η **Κρυόβρυση Λακωνίας** ή, όπως λεγότανε αρχικά,"Γερμάνι" (1845-1912) Που από τότε μετονομάστηκε σε Γερουμάνα ετυμ. εξήγηση: (του γέρου η μάνα) είναι ένα ορεινό χωριό στο νομό Λακωνίας. Ανήκει στην περιφέρεια του Δήμου Μονεμβασιάς.

Εκεί βρίσκεται ο "πύργος της βασιλοπούλας". Η ιστορία λέει, πως αυτή ήταν κόρη του Αυτοκράτορα των Ρωμαίων Ιουστινιανός Α´ του Μεγάλου, η οποία έπασχε από φυματίωση και έπρεπε να βρίσκεται σε καθαρό κλίμα, διότι ήταν η μόνη λύση για να γιατρευτεί. Έτσι πήγε στην Κρυόβρυση Λακωνίας και έφτιαξε έναν πύργο για να μένει, αλλά μετά από κάποια χρόνια απεβίωσε. Αυτό όμως φαίνεται να είναι απλά ένας μύθος, καθώς δεν είναι αποδεδειγμένο. Η πιο ρεαλιστικη εκδοχή είναι, πως εχρησιμοποιείτο για παρατηρητήριο (βίγλα) από στρατιώτες του τότε δεσποτάτου (ημιαυτόνομη περιοχή της Ρωμαϊκής Αυτοκρατορίας) του Μωρέως για τυχόν επιθέσεις από πειρατές, καθώς το κάστρο έχει θέα προς τον Λακωνικό κόλπο. 

Ονομάστηκε "Κρυόβρυση" λόγω των πολλών τρεχούμενων νερών του χωριού. Φημίζονται δύο βρύσες ονόματι "Κυδωνιά" και "Καραγιάννικη".

Επίσης εκεί βρίσκονται ο ναός του Προφήτη Ηλία (εορτάζει στις 20 Ιουλίου), ο ναός του Αγίου Δημητρίου, ο ναός του Σωτήρος και ο βυζαντινός ναός του Αγίου Αθανασίου, ο οποίος χτίστηκε από τη (νόθη) κόρη του Ανδρόνικου Γ΄ Παλαιολόγου αυτοκράτορα των Ρωμαίων, την Ειρήνη Παλαιολογίνα στα μέσα του 14ου αιώνα.

Υπάρχει και το κτήριο του Δημοτικού Σχολείου του χωριού, που μέχρι πρόσφατα λειτουργούσε ως Σχολή Υφαντουργίας με πατροπαράδοτους αργαλειούς.

Είναι ένα ορεινό χωριό, δροσερό ακόμη και το καλοκαίρι, πλούσιο σε βλάστηση και με άφθονες καλλιέργειες ελιάς, πλατάνια, χουρμαδιές, συκιές κ.α. Επίσης υπάρχουν αγριόχοιροι, τσακάλια και αλεπούδες· είναι και αρκετά μεγάλος βοσκότοπος. Ο πληθυσμός του είναι περίπου 50 άτομα και βρίσκεται σε υψόμετρο 470 μέτρα από τη θάλασσα. 

Στο κέντρο του χωριού βρίσκεται η εκκλησία της Αγίας Παρασκευής, η οποία χρονολογείται περί του 1950. Συνήθιζαν να λαμβάνουν χώρα πανηγυρικά εορτές κάθε χρόνο.  

Το κοιμητήριο του χωριού μοιράζεται με αυτό της Παντάνασσας, γειτονικού χωριού. Βρίσκεται πλάι στην Βυζαντινή εκκλησία εν ονόματι Άγιος Αθανάσιος, αφιερωμένη στην Παναγία, τον Άγιο Σπυρίδωνα και τον Άγιο Αθανάσιο. 
 
Το χωριό περιτριγυρίζεται από βουνά και βλέπει προς τον Λακωνικό κόλπο και τον Πλατανιστό. Είναι περιοχή κυρίως αγροτο-τουριστικής ανάπτυξης.
    

Κατηγορία:Χωριά της περιφερειακής ενότητας Λακωνίας
Μητροπολίτης Πατρών Χρυσόστομος

Ο **Μητροπολίτης Πατρών Χρυσόστομος** (κατά κόσμον *Χρήστος Σκλήφας*, Λουκάς Αρκαδίας, 1958) είναι Έλληνας ιεράρχης και σημερινός Μητροπολίτης της Ιεράς Μητροπόλεως Πατρών.

## Βιογραφικά στοιχεία
Γιος ιερέα, γεννήθηκε στο χωριό Λουκάς της Αρκαδίας το 1958. 

Είναι πτυχιούχος της Παιδαγωγικής Ακαδημίας Τριπόλεως και της Θεολογικής Σχολής του Πανεπιστημίου Αθηνών. 

Εκάρη μοναχός στην Ιερά Μονή Αγίου Νικολάου Βαρσών Τριπόλεως. Το 1981 χειροτονήθηκε διάκονος και το 1983 πρεσβύτερος από τον Μητροπολίτη Μαντινείας και Κυνουρίας Θεόκλητο και τοποθετήθηκε ιεροκήρυκας της Ιεράς Μητροπόλεως Μαντινείας και Κυνουρίας. 

Υπηρέτησε ως δάσκαλος στην Πρωτοβάθμια Εκπαίδευση και ως καθηγητής στην Παιδαγωγική Ακαδημία Τριπόλεως για οκτώ χρόνια. Επίσης δίδαξε στη Σ.Ε.Λ.Δ.Ε. και στο Περιφερειακό Επιμορφωτικό Κέντρο Τριπόλεως. 

Για δεκαεπτά χρόνια ήταν ηγούμενος της Ιεράς Μονής Αγίου Νικολάου Βαρσών, την οποία παρέλαβε ερειπωμένη και ανακαίνισε εκ βάθρων και επανίδρυσε. 

Το 1993 προσελήφθη στα γραφεία της Ιεράς Συνόδου της Εκκλησίας της Ελλάδος όπου αρχικά υπηρέτησε ως κωδικογράφος και στη συνέχεια ως γραμματέας των Συνοδικών Επιτροπών Τύπου και Μοναχικού Βίου. Το 2000 διορίστηκε Β΄ Γραμματέας της Ιεράς Συνόδου και το 2003 Αρχιγραμματέας αυτής. 

Στις 20 Φεβρουαρίου 2005 εξελέγη Μητροπολίτης Πατρών με 66 ψήφους (επί 71 ψηφισάντων). Χειροτονήθηκε Επίσκοπος στις 20 Φεβρουαρίου 2005 στον Μητροπολιτικό Ναό Αθηνών από τον Αρχιεπίσκοπο Χριστόδουλο. Ενθρονίστηκε στον Ιερό Ναό Αγίου Ανδρέα Πατρών στις 2 Απριλίου 2005.

## Πηγές
* Ιερά Μητρόπολις Πατρών

Χρυσοστομος
Χ
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών